*O postave z filmu a románu Nekonečný príbeh (po anglicky Atreyu, po slovensky Atrej, po česky Átrej alebo Atrej, po nemecky Atréju) pozri Atrej.*

**Atreyu** je americká metalcorová hudobná skupina založená v roku 1998 v Huntington Beach v okrese Orange County štátu Kalifornia. Jej názov sa vzťahuje na jedného z protagonistov románu *Nekonečný príbeh* (po slovensky Atrej).

História
--------

Spevák Alex Varkatzas, bubeník Brandon Saller a gitarista Dan Jacobs založili v roku 1998 v okrese Orange County štátu Kalifornia skupinu s názvom "Retribution". Pri vydávaní prvej demonahrávky v roku 1998, s názvom *Visions,* zmenila svoj názov na "Atreyu". O tri roky neskôr nahradil Chris Thomson bývalého basgitaristu Briana O'Donnella a počas tohto obdobia sa ku skupine pripojil aj Travis Miguel. V roku 2001 vydali EP s názvom *Fractures In Facade Of Your Porcelain Beauty*, na ktorom tiež prvýkrát spieval bubeník Brandon Saller.

V roku 2002 skupina Atreyu podpísala zmluvu s vydavateľstvom Victory Records, ktoré v júni 2002 vydalo ich debutový album *Suicide Notes and Butterfly Kisses*. Nasledovalo prvé turné po celej Amerike a prvé vystúpenia v Európe. Ako single tohto albumu boli vybrané skladby „Ain't Love Grand" a „Lip Gloss And Black". V roku 2004 hrala skupina na festivale Ozzfest, vo februári 2004 vydala limitovanú edíciu albumu *Suicide Notes and Butterfly Kissies* na DVD s 25 000-mi predanými kópiami a v júni vydala druhý album s názvom *The Curse*. Basgitarista Chris Thomson sa rozhodol, že priateľsky opustí skupinu ešte pred jeho nahrávaním, pretože sa viac zaujímal o svoju rodinu a chcel pokračovať v štúdiu. Bol nahradený dlhoročným priateľom skupiny, Marcom McKnightom. V roku 2004 vydala skupina YA BABY! String Quartet album s názvom *String Quartet Tribute Atreyu*.

V roku 2005 nasledovalo prvé svetové turné s názvom Thick as Thieves Tour. Po turné hrala skupina Atreyu v júni 2005 aj na Warped Tour. Dňa 23. marca 2006 bol vydaný album *A Death-Grip On Yesterday*, pred skladbou „Her Portrait in Black", ktorá bola vydaná výlučne pre soundtrack k filmu *Underworld: Boj v podsvetí 2*. Basgitarista Marc McKnight prvýkrát spieval na albume *A Death-Grip On Yesterday*. O niekoľko mesiacov neskôr sa skupina odlúčila od ich dlhoročného vydavateľstva Victory Records a prešla k Hollywood Records. Ako rozlúčka vydavateľstvo Victory Records v októbri 2006 vydalo najnovšie video skladby „Theft".

Dňa 28. augusta 2007 vydala skupina svoj album *Lead Sails Paper Anchor* s prvým singlom, ktorý má rovnaký názov ako plánované turné po USA, „Becoming the Bull".

Dňa 23. októbra 2009 bol vydaný ich nový štúdiový album *Congregation of the Damned*.

Od roku 2011 do júla 2014 mala skupina prestávku. 11. mája 2013 požiadala svojich fanúšikov, aby zdieľali príspevok na sociálnej sieti Facebook, ak chcú počuť novú skladbu. V nasledujúcom príspevku povedali, že chcú túto skladbu sprístupniť zdarma a že by bola v štýle albumu *The Curse*. 1. júla 2014 na svojej stránke na sociálnej sieti Facebook oznámila, že budú opäť hrať.

Členovia
--------

### Súčasní členovia

* Dan Jacobs – gitara
* Brandon Saller – spev
* Travis Miguel – gitara (od roku 2001)
* Marc McKnight – basgitara, spev (od roku 2004)
* Kyle Rosa – bicie (2020)

### Bývalí členovia

* Alex Varkatzas – spev (1998–2011, 2014–2020)

* Brian O'Donnell – basgitara (1998–2001)
* Chris Thomson – basgitara (2001–2004)

Diskografia
-----------

Umiestnenia albumov v rebríčkoch| Album | Krajina | Umiestnenie | Dátum | Počet týždňov |
| --- | --- | --- | --- | --- |
| *The Curse* | US | 32 | 17.07.2004 | 7 |
| *A Death-Grip On Yesterday* | UK | 92 | 28.04.2006 | 1 |
| *A Death-Grip On Yesterday'* | US | 9 | 15.04.2006 | 11 |
| *Best of…* | US | 103 | 10.02.2007 | 3 |
| *Lead Sails Paper Anchor* | UK | 61 | 08.09.2007 | 1 |
| *Lead Sails Paper Anchor* | US | 8 Gold | 15.09.2007 | 27 |
| *Congregation of the Damned* | US | 18 | 14.11.2009 | 3 |
| *Long Live* | UK | 96 | 01.10.2015 | 1 |
| *Long Live* | US | 26 | 10.10.2015 | 1 |
| *In Our Wake* | US | 72 | 27.10.2018 |  |

### Štúdiové albumy

* 2002: *Suicide Notes and Butterfly Kisses*
* 2004: *The Curse*
* 2006: *A Death-Grip on Yesterday*
* 2007: *Best of…*
* 2007: *Lead Sails Paper Anchor*
* 2008: *Lead Sails Paper Anchor 2.0*
* 2009: *Congregation of the Damned*
* 2015: *Long Live*
* 2018: *In Our Wake*

### EP a demonahrávky

* 1998: *Visions*
* 2001: *Fractures in the Facade of Your Porcelain Beauty*
* 2006: *Atreyu and Dead To Fall-Split*
* 2010: *Covers of the Damned E.P.*

### Single

*Suicide Notes and Butterfly Kisses*
* 2002: „Ain’t Love Grand"
* 2002: „Lip Gloss and Black'"

*The Curse*
* 2004: „Right Side of the Bed"
* 2005: „The Crimson"
* 2005: „Bleeding Mascara"

*A Death-Grip on Yesterday*
* 2006: „Ex’s and Oh’s"
* 2006: „The Theft"
* 2006: „Shameful (Promo)"

*Lead Sails Paper Anchor*
* 2007: „Becoming The Bull"
* 2007: „Doomsday"
* 2008: „Slow Burn"
* 2008: „Falling down"

*Congregation of the Damned*
* 2009: „Storm to Pass"
* 2010: „Lonely"

### Soundtracky

* 2004: „Right Side of the Bed" (soundtrack videohry *Burnout 3: Takedown*)
* 2005: „You Give Love a Bad Name" (soundtrack filmu *Pán a pani Smithovci*)
* 2006: „Her Portrait in Black" (soundtrack filmu *Underworld: Boj v podsvetí 2*)
* 2010: *Ravenous* (soundtrack videohry *Guitar Hero 6: Warriors of Rock*)

Referencie
----------

1. ↑   *Atreyu - REPOST- If you want ATREYU to write a new song...* [online]. Facebook, 2013-05-11, [cit. 2014-01-21]. Dostupné online.
2. ↑   *Atreyu - I'm thinking, if we did do 1 new Atreyu song...* [online]. Facebook, 2013-05-12, [cit. 2014-01-21]. Dostupné online.
3. ↑   *Atreyu* [online]. Facebook, 24.07.14, [cit. 2014-07-24]. Dostupné online.
4. ↑  História umiestnení v Spojenom kráľovstve
5. ↑  História umiestnení v USA
6. ↑  Ocenenia: USA

*

Externé odkazy
--------------

* Oficiálna webstránka
* Atreyu na Allmusic
* Rozhovor s bubeníkom Brandonom Sallerom Archivované 2017-01-30 na Wayback Machine (po nemecky)

Zdroj
-----

* *Tento článok je čiastočný alebo úplný preklad článku Atreyu na nemeckej Wikipédii.*